**ELŐTERJESZTÉS**

**Körmend város Önkormányzata Képviselő-testülete 2017. május 24-i ülésére**

**Tárgy:** Batthyany Örökségközpont Nonprofit Kft. mérlegbeszámolója

Tisztelt Képviselő-testület!

Körmend Város Önkormányzata a tavalyi évben hozta létre a Batthyany Örökségközpont Nonprofit Kft-t, összhangban a Magyar Állam kastélyfejlesztésekért felelős szervével, a Budavári Ingatlanfejlesztő és Üzemeltető Nonprofit Kft-vel közösen a GINOP 7.1.1.-15. azonosítójú pályázatra benyújtott pályázattal. A cég megalapítására e pályázat miatt került sor konkrétan a korábban már ismertetett okok miatt.

A Kft. 2016. évben még nem folytatott aktív tevékenységet, hiszen a tavalyi év végén még csak a pályázat beadására került sor, most pedig a pályázat értékelése folyik. A Kft-nek a pályázat végrehajtásában lesz aktív szerepe.

Így az alábbi határozati javaslatot terjesztem elő:

**HATÁROZATI JAVASLAT**

Körmend város Önkormányzata (9900 Körmend, Szabadság tér 7. képviseli Bebes István

polgármester) mint a **Batthyány Örökségközpont Nonprofit Kft**, (székhely 9900 Körmend,

Szabadság tér 7. cégjegyzék száma: 18-09-113104) alapítója, tulajdonosi jogkörében eljárva az alábbi

határozatot hozza:

A társaság alapítója a **Batthyány Örökségközpont Nonprofit Kft** 2016.évi éves beszámolóját 3.000 E Ft mérlegfőösszeggel és 0 E Ft adózott eredménnyel hagyja jóvá.

Körmend, 2017. 05. 15.

**Bebes István**

**polgármester**